Bogio kalnas
Bogio kalnas (angl. Boggy Peak; buvo pervadintas Obamos kalnu (angl. Mount Obama), ankstesnis pavadinimas grąžintas) – aukščiausia Antigvos ir Barbudos vieta, esanti Antigvos salos pietvakariuose. Aukštis – 402 m. Kalnas vulkaninės kilmės. Apaugęs tropiniais miškais. 2008 m. lapkričio 5 dieną Ministras pirmininkas Baldvinas Spenseris paskelbė, kad Bogio kalnas bus pervadintas į Obamos kalną, JAV prezidento Barako Obamos garbei. Oficialus pervadinimas įvyko per Obamos gimtadienį 2009 m. rugpjūčio 4 d. Bogio kalno pavadinimas grąžintas 2016 m. birželio 21 d.